**Otvoreni poziv turističkim agencijama za uključivanje u projekt „Zelena linija“**

Zelena linija je projekt osmišljen s ciljem promoviranja Dalmatinske zagore kao atraktivne destinacije za aktivni turizam i autentična lokalna iskustva. Kroz organizirane dnevne ture, turisti imaju priliku otkriti skrivene kutke poput Klisa, Salone i Dugopolja, itd., te sudjelovati u outdoor avanturama poput raftinga, jahanja i quad vožnje.

Projekt nudi turističkim agencijama priliku za suradnju u organizaciji i promociji izleta te sudjelovanje u stvaranju jedinstvene ponude koja će gostima omogućiti dublje upoznavanje Zagore. Cilj Zelene linije nije samo povećanje turističkog prometa, već i produženje sezone, otvaranje novih radnih mjesta te jačanje ruralnih zajednica kroz održivi turizam.

***Turističke agencije koje se uključe u ovaj projekt time ujedno i kandidiraju za sufinanciranje troškova promocije svojih ponuda u sklopu Javnog poziva za kandidiranje potpora za programe promocije složenih turističkih proizvoda za tržište posebnih interesa (DMK). U navedenom javnom pozivu koji će biti objavljen do kraja ožujka 2025. godine, polovica sredstava (25.000,00 eura) namijenjena je za turističke agencije koje sudjeluju u projektu „Zelena linija“***

Turističke agencije koje žele sudjelovati u projektu „Zelena linija“ svoje ponude trebaju nuditi u Centru za posjetitelje „Skrivena Dalmacija“ u Dugopolju.

Program turističkih agencija mora biti prilagođen satnici „Zelene linije“, a dostupnost usluge mora biti od 01. travnja do 31. listopada 2025. godine:

*SATNICA*

* *Polazak: 8:00 sa Terminala Riva (Split)*
* *Iskrcaj na lokaciji Skrivena Dalmacija Dugopolje.*
* *Raspoređivanje gostiju po odabranim izletima*
* *Ukrcaj oko 14:00 na lokaciji Skrivena Dalmacija*
* *Nastavak puta, odnosno povratak prema Klisu i Splitu.*

Pozivamo agencije da se priključe ovom projektu i postanu dio inicijative koja obogaćuje turističku ponudu Splitsko-dalmatinske županije te pruža gostima nezaboravna iskustva u srcu Dalmacije.

Za prijavu Vas ljubazno molimo da obrazac koji možete pronaći u natječajnoj dokumentaciji, ispunite i pošaljete na adresu info@dalmatia.hr te ćemo Vam se povratno javiti.